
Bucureşti, 16 iunie 2009
            PL.x.290
Către

BIROUL PERMANENT

AL CAMEREI DEPUTAŢILOR

Vă înaintăm, alăturat, Raportul asupra proiectului de Lege privind modificarea art.1 din Legea nr.476/2002 pentru aprobarea plăţii contribuţiei României la Fondul de Cooperare al Iniţiativei Central Europene, trimis cu adresa nr. PL.x. 290 din 9 iunie 2009 şi înregistrat cu nr.33/33 din 10 iunie 2009.

In raport cu obiectul şi conţinutul acestuia, proiectul de Lege face parte din categoria legilor ordinare.

p. Preşedinte

 Manuela Mitrea

RAPORT

asupra proiectului de Lege privind modificarea art.1 din Legea nr.476/2002
 pentru aprobarea plăţii contribuţiei României la Fondul de Cooperare
 al Iniţiativei Central Europene

În conformitate cu prevederile art.95 şi 155 din Regulamentul Camerei Deputaţilor, republicat, cu modificările ulterioare, Comisia pentru politică externă a fost sesizată spre dezbatere în fond, cu proiectul de Lege privind modificarea art.1 din Legea nr.476/2002 pentru aprobarea plăţii contribuţiei României la Fondul de Cooperare al Iniţiativei Central Europene, trimis cu adresa nr. PL.x. 290 din 9 iunie 2009 şi înregistrat cu nr.33/33 din 10 iunie 2009.

Potrivit prevederilor art.75 din Constitutia României, republicată, şi ale art.92 alin.(9), pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 25 mai  2009.
Consiliul Legislativ, cu nr.261 din 30.03.2009, a avizat favorabil proiectul de Lege.

Comisia juridică, de disciplină şi imunităţi a avizat favorabil acest proiect de Lege, conform avizului nr.31/565.

Proiectul de lege are ca obiect de reglementare modificarea art.1 din Legea nr.476/2002 pentru aprobarea plăţii contribuţiei României la Fondul de Cooperare al Iniţiativei Central Europene, în sensul precizării că organul competent din cadrul Iniţiativei Central Europene va stabili cuantumul contribuţiei anuale, în locul valorii actuale, care este de 9.900 euro. Contribuţia anuală a României la acest Fond este similară cotizaţiei anuale la organizaţiile internaţionale.

La dezbaterea proiectului de Lege a participat în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările ulterioare, din partea Ministerului Afacerilor Externe domnul Director Alexandru Ene.

La lucrările Comisiei au fost prezenţi un număr de 19 deputaţi, din totalul de 21 membri ai Comisiei.

Prin obiectul de reglementare şi conţinutul său, proiectul de Lege face parte din categoria legilor ordinare.

În urma dezbaterilor, în şedinţa din 16 iunie 2009, Comisia pentru politică externă a hotărât, cu unanimitate de voturi, ca  proiectul de Lege să fie supus, spre dezbatere şi adoptare, plenului Camerei Deputaţilor, în forma adoptată de Senat.                   

p. Preşedinte,




Secretar,

                      Manuela Mitrea

                 Popoviciu Alin Augustin Florin
